#### ROMANIA

**JUDETUL IASI**

**MUNICIPIUL PASCANI**

**CONSILIUL LOCAL**

# **P R O C E S V E R B A L**

**Încheiat, astazi 30 mai 2016, în şedinţa de indata**

**a Consiliului Local al municipiului Paşcani, care are loc în sala de şedinţe a Primariei municipiului Paşcani, judeţul Iaşi**

Ora 11,15

Doamna Jitaru Irina, secretarul municipiului Pascani, în conformitate cu prevederile Legii 215/2001, privind administraţia publica, republicata, cu modificarile şi completarile ulterioare şi a Regulamentului de organizare şi funcţionare a Consiliului Local, deschide lucrarile sedinţei de indata, convocata in conformitate cu art. 39, alin. (4) din Legea 215/2001, a administratiei publice locale, republicata, cu modificarile si completarile ulterioare, aratand ca este legal constituita, motivat de faptul ca din cei 19 consilieri locali in functie, sunt prezenţi 16 consilieri. Lipsesc domnii consilieri Varca Andrei, Nedelcu Gabriela, Palade Simona.

Participa la şedinţa Consiliului Local al municipiului Paşcani:

|  |  |
| --- | --- |
| Domnul Pantazi Dumitru | Primarul municipiului Paşcani |
| Domnul Axinte Vasile | Viceprimarul municipiului Paşcani |
| Sefi de servicii, directori ai societatilor/institutiilor  publice din subordinea Consiliului Local |  |
| Personal din cadrul aparatului de specialitate al  Primarului |  |
| Mass-media |  |

si un grup de cetateni.

**Doamna Jitaru Irina**, secretarul municipiului Pascani, da cuvantul presedintelui de sedinta.

**Domnul Irina Ioan,** presedinte de sedinta**,** precizeaza ca prin Dispozitia Primarului nr. 1250/30.05.2016 a fost convocat Consiliul Local al municipiului Pascani in sedinta de indata in data de 30.05.2016, ora 11,15, cu urmatoarea ordine de zi:

**1. PROIECT DE HOTARARE privind aprobarea Metodologiei de repartizare si facturare individuala pe baza de conventie a consumurilor de apa rece/calda, preluare la canalizare ape uzate si pluviale inregistrate la bransamentele/racordul unui condominiu**

*Initiatorul proiectului de hotarare - Primarul municipiului Pascani*

**Domnul Irina Ioan**, presedinte de sedinta, supune la vot ordinea de zi:

**Domnul Irina Ioan**, presedinte de sedinta, supune spre aprobare ordinea de zi a sedintei, in forma prezentata:

**Pentru = 16**( *domnii consilieri Balau V., Axinte V., Dondas A., Haldan V., Apostol C., Danu I., Pintilie M., Putintelnicu M., Mihut B, Acsinte D., Nichifor D., Irina I., Chiriac II E., Voinea S., Anton V., Toma C.)*

**Impotriva = -**

**Abtineri = -**

**Domnul Irina Ioan**, presedinte de sedinta, solicita intrebari.

**Domnul Anton Vasile,** consilier local, precizeaza ca aceasta problema privind conventiile individuale s-a pus de anul trecut si considera ca e benefica pentru Pascani. Asta a fost una din conditii pentru care a votat redelegarea serviciului catre Apavital. Ar mai avea o intrebare in legatura cu plata imprumutului Bei de catre municipalitate: care e situatia platilor?

**Domnul Danu Ion,** consilier local, precizeaza ca acest proiect de hotarare nu e complet intrucat nu are anexat modelul de conventie individuala. Considera ca inca din primul alineat se incalca legea, intrucat conventia nu e pe perioada nedeterminata asa cum este contractul individual.

*Domnul Nichifor Dorin paraseste sala de sedinta.*

**Domnul Danu Ion,** consilier local, propune un amendament – conventia de facturare individuala sa se incheie pe perioada nedeterminata, conform contractului cadru.

Precizeaza ca citirea apometrelor nu se face de furnizor, cum a zis domnul primar, ci de catre reprezentantul de scara sau al asociatiei. Se voteaza hartii, nu vorbe.

**Domnul Irina Ioan**, presedinte de sedinta, da cuvantul domnului Pintilie Marius.

**Domnul Pintilie Marius,** consilier local, precizeaza ca vrea sa inteleaga cum s-a ajuns la acest proiect si daca poate sa raspunda domnul primar.

*Domnul Nichifor Dorin intra in sala de sedinta.*

**Domnul Pantazi Dumitru,** primarul municipiului Pascani, precizeaza ca din discutiile cu ARSACIS si Apavital s-a convenit ca sunt necesare aceste conventii individuale si bineinteles in urma aparitiei legii.

**Domnul Pintilie Marius,** consilier local, intreaba cand a aparut aceasta lege.

**Domnul Pantazi Dumitru,** primarul municipiului Pascani, raspunde ca anul trecut.

**Domnul Anton Vasile,** consilier local, revine cu intrebarea privind imprumutul BEI, daca s-a respectat graficul de plata.

**Domnul Pantazi Dumitru,** primarul municipiului Pascani, raspunde ca s-a respectat graficul de plata.

**Domnul Pintilie Marius,** consilier local, mentioneaza ca deci domnul primar a purtat discutii cu ARSACIS si Apavital.

**Domnul Axinte Vasile**, viceprimarul municipiului Pascani, solicita sa intervina pentru a nu se complica lucrurile. Aceasta modalitate de incheiere a conventiilor individuale a reiesit si din discutiile avute cu cetatenii municipiului Pascani. In acest moment se gasesc trei situatii: contracte individuale incheiate cu operatorul datorita separarii instalatiei in camine, contracte si conventii individuale cu apometrele pe casa scarii si contracte la bransament cu asociatiile de proprietari sau reprezentant de scara. Pentru a elimina cea mai mare problema, cea privind facturarea catre asociatia de propretari sau reprezentant de scara si intocmirea unei singure facturi pentru toti consumatorii din condominiu, s-a ajuns la aceasta concluzie de facturare individuala. Consumatorul individual nu are factura si niciun act prin care sa dovedeasca ca a platit consumul de apa. De aici si combinat cu prevederile Legii 241 modificate, s-a convenit sa se faca aceste conventii individuale si in acelasi timp facturarea individuala, iar atunci cand se pune problema ca un consumator individual nu-si achita apa, sa nu mai existe situatii in care operatorul sa intrerupa apa pentru toata scara din cauza unui astfel de consumator individual rau-platnic. Cei care nu platesc vor fi actionati in judecata pentru recuperarea debitului. Toti locuitorii din Pascani solicita facturare individuala a consumului de apa, pentru ca nu au nici capacitatea financiara sa se separe fie pe casa scarii, fie in camine de bransment. Precizeaza ca a considerat ca cea mai buna solutie sunt aceste conventii individuale si facturarea individuala. Mentioneaza ca citirea se face foarte clar: oamenii au contoare verificate si in stare de functionare, se va intocmi acel tabel cu citirea din apartamente si repartizarea consumului de apa pentru fiecare apartament in parte, tinand cont si de apometrul general al condominiului. Citirea apometrului de bransament se face de reprezentantul furnizorului impreuna cu titularul de contract. A considerat ca aceasta e cea mai buna solutie in momentul de fata, spune aceasta ca cetatean, nu ca si consilier local sau viceprimar, intrucat isi incheie mandatul. Au fost pusi de catre cetateni prin vot pentru a-i scoate din probleme si nu pentru a-i baga in probleme. Mentioneaza ca trebuie sa se urmareasca ca operatorul sa-si indeplineasca obligatiile asumate prin contract legate de redeventa, de investitiile pe care trebuie sa le faca, etc. Precizeaza ca niciun consilier nu va avea curajul de a renunta la contractul de delegare cu Apavital sau la asocierea cu ARSACIS, iar cei care o fac urmaresc un interes personal. Nicidecum nu se ajuta populatia, ci mai mult o incurca.

**Domnul Irina Ioan**, presedinte de sedinta, da cuvantul domnului consilier Pintilie Marius.

**Domnul Pintilie Marius,** consilier local, precizeaza ca aceasta problema exista in Pascani de doi ani de zile. Se intreaba cum de acest proiect a aparut acum o luna de zile, cand a fost pus pe site. Intreaba cine a avut aceasta initiativa: primarul sau Apavital a facut o notificare. Concluzioneaza ca daca se vrea un amendament, trebuie sa se ia legatura cu ARSACIS sau Apavital. Intreaba daca pot face propuneri sau trebuie solicitat punctul de vedere al Apavital.

**Domnul Axinte Vasile**, viceprimarul municipiului Pascani, da citire unui document de la Apavital in urma discutiilor din luna februarie 2016, si unui alt document de la Apavital in urma discutiilor din luna martie 2016, prin care au cazut de acord cu incheierea conventiilor individuale la solicitarea municipalitatii, avand in vedere si modificarea legii nr. 241.

**Domnul Pintilie Marius,** consilier local, precizeaza ca acest cuvant poate nu a aparut odata cu modificarea legii nr. 241, era cuprins si in legea veche. Precizeaza ca daca nu este de acord cu perioada de 7 luni de valabilitate a conventiilor…

**Domnul Axinte Vasile**, viceprimarul municipiului Pascani, precizeaza ca nu s-a inteles bine. Termenul e de 7 luni este pentru condominiile unde nu sunt asociatii de proprietari. Cu reprezentantul de scara se duce 7 luni, pana la infiintarea asociatiilor de proprietari. Reprezentantul de scara nu e o persoana juridica, nu poate raspunde in fata lor.

**Domnul Pintilie Marius,** consilier local, intreaba ca daca cei de la Apavital vor tine cont de vreun amendament propus si votat de consilieri

**Domnul Axinte Vasile**, viceprimarul municipiului Pascani, precizeaza ca daca aceste amendamente vor fi in limita bunului simt, probabil ca cei de la Apavital vor tine cont, cu conditia sa se respecte legea.

**Domnul Pintilie Marius,** consilier local, precizeaza ca s-a mai votat un amendament privind plata redeventei, de care Apavital nu a tinut cont. Intreaba daca exista vreo garantie ca ceea ce se voteaza modificat fata de propunerea de astazi va fi respectat de catre Apavital.

**Domnul Pantazi Dumitru**, primarul municipiului Pascani, precizeaza ca sunt la dispozitie 6-7 luni sa fie demarata aceasta actiune de incheiere a conventiilor individuale, iar termenul poate fi prorogat tot prin hotarare de consiliu local.

**Domnul Pintilie Marius,** consilier local, precizeaza ca intelege ca cei de la Apavital vor fi flexibili daca vor fi modificari ale metodologiei.

**Domnul Pantazi Dumitru**, primarul municipiului Pascani, precizeaza ca nu a spus asa ceva.

**Domnul Pintilie Marius,** consilier local, il intreaba pe dl. viceprimar, ca el a participat la discutii.

**Domnul Axinte Vasile**, viceprimarul municipiului Pascani, precizeaza ca aceasta metodologie a fost elaborata in urma discutiilor cu cei de la Apavital. Il indeamna pe dl. consilier Pintilie sa propuna amendamente.

**Domnul Pintilie Marius,** consilier local, vrea sa stie daca din discutiile avute de administratie cei de la Apavital au inteles situatia de la Pascani si vor fi flexibili.

**Domnul Pantazi Dumitru**, primarul municipiului Pascani, precizeaza ca au fost numeroase discutii vizavi de facturarea individuala si la insistente si datorita si modificarii legii nr. 241 au acceptat incheierea de conventii individuale.

**Domnul Axinte Vasile**, viceprimarul municipiului Pascani, precizeaza ca orice amendament care va fi legal probabil va fi acceptat.

**Domnul Danu Ion**, consilier local, precizeaza ca primul amendament l-a formulat el si anume conventia sa fie incheiata pe perioada nedeterminata.

**Domnul Nichifor Dorin**, consilier local, precizeaza ca are 2-3 intrebari pentru domnul viceprimar:

1. Unul din motivele de incheiere a conventiei individuale ar fi actionarea in judecata a rau-platnicilor. Aceasta forma da posibilitatea de a intrerupe apa?

**Domnul Axinte Vasile**, viceprimarul municipiului Pascani, precizeaza ca cel rau-platnic va fi actionat in judecata pentru recuperarea debitului. Da exemplu orasului Constanta si prezinta pe scurt clipul publicitar al furnizorului de apa de acolo.

**Domnul Nichifor Dorin**, consilier local, revine cu intrebarea nr. 2: Cine garanteaza ca pana la data de 31.12.2016 se vor infiinta asociatii de proprietari?

**Domnul Pantazi Dumitru**, primarul municipiului Pascani, precizeaza ca acest termen de 31.12.2016 poate fi prorogat.

**Domnul Nichifor Dorin**, consilier local, precizeaza ca fiind pus un termen asa de scurt e posibil ca la expirarea lui sa se revina la acea facturare comuna si iar apar situatii neplacute. Intreaba daca se garanteaza infiintarea de asociatii de proprietari pana la data de 31.12.2016. Daca se garanteaza, el este de acord cu acest termen.

**Domnul Axinte Vasile**, viceprimarul municipiului Pascani, precizeaza ca nu.

**Domnul Haldan Vasile,** consilier local, precizeaza ca acest termen poate fi prelungit.

**Domnul Axinte Vasile**, viceprimarul municipiului Pascani, precizeaza ca acest termen poate fi mai lung, i s-a parut si lui ca fiind scurt. Trebuie dus mult mai departe.

**Domnul Danu Ion**, consilier local, mentioneaza ca acest termen sa fie conform legii.

**Domnul Axinte Vasile**, viceprimarul municipiului Pascani, precizeaza ca se poate prelungi acest termen pana la infiintarea asociatiilor de proprietari.

**Domnul Danu Ion**, consilier local, mentioneaza ca perioada e nedeterminata fiindca asa spune legea.

**Domnul Axinte Vasile**, viceprimarul municipiului Pascani, precizeaza ca sunt amendamente care pot fi aduse acestei metodologii.

**Domnul Pintilie Marius**, consilier local, intreaba daca conventia se face si cu reprezentantul de scara.

**Domnul Axinte Vasile**, viceprimarul municipiului Pascani, raspunde ca da.

**Domnul Pintilie Marius**, consilier local, intreaba pe d-na secretar daca modelul de conventie nu ar trebui sa fie anexa la aceasta metodologie.

**Domnul Axinte Vasile**, viceprimarul municipiului Pascani, precizeaza ca atat contractul, cat si conventia au fost aprobate odata cu contractul de delegare.

**Domnul Danu Ion**, consilier local, precizeaza ca de asta nu au fost de acord unii consilieri cu proiectul de hotarare initiat de el cu acelasi subiect.

**Domnul Pintilie Marius**, consilier local, precizeaza ca el nu se grabeste, poate sta pana maine. Il intreaba pe dl. viceprimar daca operatorul isi asuma recuperarea debitelor.

**Domnul Axinte Vasile**, viceprimarul municipiului Pascani, precizeaza ca da.

**Domnul Danu Ion,** consilier local, precizeaza ca in metodologie scrie ca la momentul incheierii conventiei debitul sa fie zero.

**Domnul Axinte Vasile**, viceprimarul municipiului Pascani, precizeaza ca se accepta si esalonarea debitului cu conditia asumarii acestuia de catre consumatorul individual.

**Domnul Pintilie Marius**, consilier local, intreaba unde scrie pe draftul de conventie acest lucru sau pe deocumentul de astazi. Solicita viceprimarului sa explice unde scrie in metodologia de facturare individuala acest lucru privind esalonarea debitelor.

**Domnul Axinte Vasile**, viceprimarul municipiului Pascani, da citire prevederilor de la lit.**g) “**Daca situatia se repeta timp de 2 luni consecutive operatorul, dupa o notificare prealabila afisata intr-un loc vizibil la intrarea in condominiu, va renunta unilateral la facturarea individuala urmand ca din luna imediat urmatoare sa revina la facturarea contravalorii consumurilor de apa rece/calda furnizate, preluare ape uzate si pluviale la canalizare la nivel de condominiu conform prevederilor contractului semnat cu Asociatia de proprietari/titularul de bransament.” Se refera doar la acel consummator individual care nu plateste.

**Domnul Pintilie Marius**, consilier local, il roaga sa mai citeasca inca odata.

**Domnul Anton Vasile,** consilier local, precizeaza ca operatorul va trebui sa incheie cu consumatorul individual conventie cu amendamentele propuse si votate de consilieri.

**Domnul Pintilie Marius**, consilier local, solicita sa i se arate in metodologie unde scrie ca operatorul va recupera in instanta debitele celor rau-platnici. Viceprimarul a citit ca daca un consumator nu plateste doua luni de zile se trece la facturare pe bloc.

**Domnul Chiriac II Eugen**, consilier local, precizeaza ca in conditiile cumulative din metodologie se spune ca se poate face acolo unde nu este asociatie de proprietari cu acceptul scris al tuturor locatarilor. Sunt proprietari plecati, care nu vin cu anii, si ar trebui modificat textul astfel “ acceptul scris al tuturor locatarilor rezidenti”. Propune acest amendament.

**Domnul Pintilie Marius**, consilier local, solicita raspuns cu privire la recuperarea debitelor.

**Domnul Axinte Vasile**, viceprimarul municipiului Pascani, precizeaza ca a dat raspuns.

**Domnul Pintilie Marius**, consilier local, intreaba unde in documentul prezentat scrie ca recuperarea debitelor se face de catre operator, unde scrie ca operatorul il va actiona in judecata pe cel care nu plateste si va merge in instanta pentru recuperarea debitului. Solicita explicatii ca in orice situatie nu se va mai face debransare colectiva pe bloc. Sa spuna domnul viceprimar cine trebuie sa duca indecsii, cine distribuie facturile.

**Domnul Axinte Vasile**, viceprimarul municipiului Pascani, precizeaza ca acolo unde sunt asociatii de proprietari, ele duc acele tabele cu repartizarea consumului de apa la biroul comercial al operatorului si in baza acelui tabel se fac facturile individuale

**Domnul Pintilie Marius**, consilier local, intreaba ce trebuie sa faca asociatia de proprietari.

**Domnul Axinte Vasile**, viceprimarul municipiului Pascani, precizeaza ca ridica facturile si le imparte consumatorilor. Mentioneaza ca in discutiile purtate cu operatorul s-a solicitat trimiterea facturilor prin posta sau prin reprezentant.

**Domnul Pintilie Marius**, consilier local, precizeaza ca toate au o limita, s-a prezentat un document. Asociatia de proprietari trebuie sa duca fiecaruia factura. Mentioneaza ca se mint oamenii.

**Domnul Axinte Vasile**, viceprimarul municipiului Pascani, precizeaza ca nu se mint oamenii.

**Domnul Pintilie Marius**, consilier local, precizeaza ca nu este de acord cu acest stil bolsevic.

**Domnul Axinte Vasile**, viceprimarul municipiului Pascani, precizeaza ca dl. consilier poate e bolsevic. Mentioneaza ca in sala nu sunt bolsevici, sunt cetateni ai municipiului alesi prin vot direct, iar pentru afirmatiile de bolsevism ii spune d-lui consilier Pintilie sa-i fie rusine.

**Domnul Pintilie Marius**, consilier local, se adreseaza d-lui viceprimar spunand ca a venit azi cu un material si nu are curaj sa-l citeasca, sa dea explicatii.

**Domnul Axinte Vasile**, viceprimarul municipiului Pascani, precizeaza ca a dat explicatii foarte clare.

**Domnul Pintilie Marius**, consilier local, precizeaza ca se uita unii la altii, nu stiu raspunsurile, se pune mana pe telefon, se da telefon la Apavital sa vina cu conventia.

**Domnul Axinte Vasile**, viceprimarul municipiului Pascani, precizeaza ca s-a dat telefon pentru ca dl. consilier Pintilie a solicitat un model de conventie. Arata ca s-a adus si conventia, precizand ca este in functiune de trei ani de zile.

**Domnul Pintilie Marius**, consilier local, intreaba cine duce facturile la oameni.

**Domnul Axinte Vasile**, viceprimarul municipiului Pascani, precizeaza ca nu stie ce probleme are domnul consilier la asociatia de proprietari pentru care incaseaza si bani. Mentioneaza ca poate il loveste in ceva.

**Domnul Pintilie Marius**, consilier local, intreaba cine recupereaza debitele si unde scrie acest lucru.

**Domnul Axinte Vasile**, viceprimarul municipiului Pascani, precizeaza ca scrie.

**Domnul Pantazi Dumitru,** primarul municipiului Pascani, precizeaza ca proiectul a fost pe site si nu a venit nimeni cu niciun amendament, nu a solicitat nimeni niciun document. Nu a venit nimeni cu nicio solicitare in sensul acesta.

**Domnul Pintilie Marius**, consilier local, intreaba pe domnul primar care e concluzia lui.

**Domnul Pantazi Dumitru,** primarul municipiului Pascani, precizeaza ca vrea sa se rezolve problema astfel incat cetatenii sa poata plati pe baza de factura individuala.

**Domnul Pintilie Marius**, consilier local, are o intrebare: Cine recupereaza debitele in instanta? Precizeaza ca proiectul e facut pe genunchi.

**Domnul Balau Vasile**, consilier local, precizeaza ca sunt in situatia in care se poate debloca o situatie pe care tot consilierii au creat-o.

**Domnul Axinte Vasile**, viceprimarul municipiului Pascani, precizeaza ca in conventie scrie ca acolo unde vor distribuirea facturilor prin posta se percepe o taxa de 1,51 lei.

**Domnul Pintilie Marius**, consilier local, precizeaza ca el intreaba cine recupereaza debitul, iar viceprimarul raspunde despre expedierea facturilor.

**Domnul Axinte Vasile**, viceprimarul municipiului Pascani, precizeaza ca si asta a fost intrebat.

**Domnul Pintilie Marius**, consilier local, precizeaza ca a intrebat cine distribuie facturile. Domnul primar a precizat ca nu vor fi costuri suplimentare pentru facturi.

**Domnul Axinte Vasile**, viceprimarul municipiului Pascani, precizeaza ca decat sa se dea 5 lei mai bine se da 1,5 lei, pentru ca e mai ieftin.

**Domnul Pintilie Marius**, consilier local, precizeaza ca dl. viceprimar e seful compartimentului Asociatii de proprietari, dar el a facut mai mult decat acesta si a facut si ce trebuia sa faca el.

**Domnul Axinte Vasile**, viceprimarul municipiului Pascani, precizeaza ca nu a facut decat sa speculeze niste aspecte.

**Domnul Pintilie Marius**, consilier local, precizeaza ca dl. viceprimar e complet pe langa subiect ul asociatii de proprietari.

**Domnul Irina Ioan,** presedintele de sedinta, da cuvantul d-lui Popa, cetatean.

**Domnul Popa** **Dumitru**, cetatean, precizeaza ca a citit azi acest regulament si mentioneaza ca incalca legea. Da citire lit.c) din metodologie. Precizeaza ca exista Legea nr. 230/2007 in care se spune clar la art. 28 ca asociatiile de proprietari nu pot fi parte contractanta intre furnizorul de servicii si utilizator, poate fi numai intermediar. Acest lucru se poate face numai in baza unui contract si in baza unei remuneratii date de catre operator. Precizeaza ca multi dintre delegatii de scara sunt pusi de catre Apavital, i-au fortat fiindca sunt salariatii lor, i-au amenintat ca-i da afara si au trebuit sa incheie conventia pe bransament, pe contor. Prezinta situatia din scara sa. Intreaba daca s-a citit Legea 23/2007, daca asociatia de proprietari poate fi parte contractanta cu furnizorul de utilitate publica. Raspunde ca nu. Precizeaza ca pentru un astfel de regulament trebuia sa se organizeze o dezbatere publica, pentru ca nu toata lumea a avut acces la internet.

**Domnul Irina Ioan,** presedintele de sedinta, intreaba pe domnul Popa de ce nu a formulat modificari.

**Domnul Popa** **Dumitru**, cetatean, precizeaza ca i s-a parut o prostie acest regulament. Aceasta nu e facturare individuala, e regulamentul lui Apavital aplicat intr-o forma consfiintita de Consiliul Local. S-au mai dat niste sarcini titularului de contract de bransament, el intocmeste repartizarea consumului de apa din condominiu, actualizeaza acele tabele lunar cu numarul de persoane, le duce operatorului, ia facturile si le imparte. Trebuie specificat: daca se doreste cu asociatia, se plateste asociatia si atunci ea citeste, repartizeaza si imparte facturile. De ce se obliga la facut munca patriotica pentru Apavital si ARSACIS. Propune amanarea votarii acestui propiect, punerea in dezbaterea publica, atasarea modelului conventiei individuale. Precizeaza ca debransarea colectiva, asa cum fac cei de la Apavital, e interzisa odat a cu aparitia rezolutiei nr. 145 a ONU, prin care se garanteaza dreptul la apa si la salubritate, drepturi fundamentale.

*Domnul consilier Nichifor Dorin paraseste sala de sedinte.*

**Domnul Irina Ioan**, presedinte de sedinta, solicita sa se supuna la vot cu amendamente: posibilitatea de prelungire a termenului si amendamentul cu locatarii rezidenti.

**Domnul Danu Ion,** consilier, precizeaza ca amendamentul este: conform contractului cadru, pe perioada nedeterminata. Mentioneaza ca mai trebuie lamurite niste aspecte. Intreaba cine face citirea. Mentioneaza ca dl. primar zicea zilele trecute ca o va face furnizorul. Intreaba: O face reprezentantul sau furnizorul?

**Domnul Irina Ioan**, presedinte de sedinta, da cuvantul domnului Pintilie.

**Domnul Pintilie Marius**, consilier local, precizeaza ca are amendamente:

1. Conventia se incheie pe perioada nedeterminata

2. Operatorul trebuie sa-si asume recuperarea debitelor.

3. Citirea si repartizarea consumurilor trebuie sa fie facuta de operator.

**Domnul Axinte Vasile**, viceprimarul municipiului Pascani, precizeaza ca se va intampla ca si in cazul PSA, lumea nu va fi acasa, se vor pune indecsi din burta, nu se va reusi recuperarea debitelor. Reprezentantul de scara e acolo si stie ce se intampla in orice moment, iar nimeni nu scapa necitit.

**Domnul Pintilie Marius**, consilier local, continua cu amendamentele:

4. Sa apara explicit in metodologie ca nu se fac debransari colective la bloc.

5. Operatorul sa recupereze debitele din urma.

6. Titularul de contract sa nu aiba raspundere materiala

7. Sa nu fie costuri suplimentare inafara de costul apei si canalizarii.

8. Facturile sa fie distribuite pe cheltuiala operatorului.

9. Sa se renunte la obligativitate afisarii tabelului la sara blocului cu numarul de persoane.

Da citire unui paragraf din metodologie care se refera la numarul de persoane. Precizeaza ca nu vrea tabelul cu numarul de persoane. Intreaba de ce reprezentantul sau presedintele asociatiei de proprietari trebuie sa faca lunar tabelul cu numarul de persoane doar pentru ca asa vrea Apavital.

**Domnul Axinte Vasile**, viceprimarul municipiului Pascani, precizeaza ca numarul de persoane e necesar atunci cand se defecteaza contorul, iar facturarea se face pausal dupa numarul de persoane.

**Domnul Pantazi Dumitru,** primarul municipiului Pascani, precizeaza ca poate dl. consilier Pintilie nu vrea nici conventii individuale.

**Domnul Pintilie Marius**, consilier local, mentioneaza ca vrea conventii individuale, dar nu vrea acele tabele cu numarul de persoane.

**Domnul Irina Ioan**, presedinte de sedinta, da cuvantul d-lui Vantur Romel, cetatean.

**Domnul Vantur Romel**, cetatean, precizeaza ca asociatiile de proprietari trebuie sa refaca contractul cu Apavital in urma acestei hotarari. Precizeaza ca se pronunta des cuvantul apa pluviala. Acesta e cuiul lui Pepelea, care-I va permite lui Apavital sa factureze apa pluviala catre asociatie. Ar trebui eliminat acest cuvant. Precizeaza ca acest consiliu nu poate hotari nimic pentru Apavital si Apavital nu poate hotari nimic din ce face, iar cea care hotaraste pentru Apavital este ARSACIS. Considera ca aceasta hotarare daca va trece se indreapta catre ARSACIS. Orice negociere trebuia sa aiba loc cu ARSACIS, fiindca ARSACIS poate permice conform acordului de asociere ca o astfel de hotarare sa fie pusa in aplicare.

**Domnul Radu Ion,** cetatean, precizeaza ca ar vrea sa stie documentul oficial prin care operatorul solicita primariei elaborarea metodologiei.

**Domnul Axinte Vasile**, viceprimarul municipiului Pascani, da citire unui document de la Apavital.

**Domnul Radu Ion,** cetatean, precizeaza ca ce citeste dl. viceprimar e o informare nu o solicitare.

**Domnul Axinte Vasile**, viceprimarul municipiului Pascani, mentioneaza ca este o solicitare.

**Domnul Radu Ion,** cetatean, precizeaza ca o solicitare cuprinde expresia “Va solicitam”. Legea il obliga pe operator sa faca aceasta solicitare autoritatii locale. Precizeaza ca operatorul nu recunoaste un drept explicit a autoritatii locale de a elabora aceasta metodologie.

**Domnul Pintilie Marius**, consilier local, solicita un exemplar din conventia individuala.

**Domnul Pantazi Dumitru,** primarul municipiului Pascani, precizeaza ca se vede ca nu se vrea sa se aprobe acest proiect de hotarare.

**Domnul Pintilie Marius**, consilier local, precizeaza ca nu s-au intocmit materiale corespunzatoare si acum se da vina pe consilieri.

**Domnul Motatu Ion**, cetatean, se adreseaza executivului si legislativului Municipiului Pascani. Intreaba daca municipiul Pascani este condus de aceste doua entitati. Da sau nu? Adreseaza o intrebare administratorului public: Ce sume au fost virate in contul ARSACIS in perioada …

**Domnul Zanet Gica**, administrator public, precizeaza ca la ARSACIS se plateste cotizatie.

**Domnul Irina Ioan**, presedinte de sedinta, solicita d-lui Motatu Ion sa se refere strict la proiectul de hotarare. Supune la vot fiecare amendament:

1. Conventia individuala se va incheia pe perioada nedeterminata.

**Pentru = 15**( *domnii consilieri Balau V., Axinte V., Dondas A., Haldan V., Apostol C., Danu I., Pintilie M., Putintelnicu M., Mihut B, Acsinte D., Irina I., Chiriac II E., Voinea S., Anton V., Toma C.)*

**Impotriva = -**

**Abtineri = -**

**Domnul Irina Ioan**, presedinte de sedinta, da citire amendamentului nr. 2

2. Sa apara explicit in metodologie ca nu se fac debransari colective in bloc.

**Doamna Jitaru Irina,** secretarul municipiului Pascani, precizeaza ca se lucreaza pe aceasta metodologie, iar functie de ce se aproba se va modifica si conventia individuala. Amendamentele se fac la metodologie si nu la conventie. Solicita sa se precizeze de catre domnii consilieri la care punct din metodologie se fac amendamente.

**Domnul Pintilie Marius**, consilier local, precizeaza ca acest amendament este un punct suplimentar la metodologie.

**Domnul Irina Ioan**, presedinte de sedinta, da citire amendamentului nr. 2:

2. Sa apara explicit in metodologie ca nu se fac debransari colective in condominiu.

Supune la vot :

**Pentru = 15**( *domnii consilieri Balau V., Axinte V., Dondas A., Haldan V., Apostol C., Danu I., Pintilie M., Putintelnicu M., Mihut B, Acsinte D., Irina I., Chiriac II E., Voinea S., Anton V., Toma C.)*

**Impotriva = -**

**Abtineri = -**

**Domnul Irina Ioan**, presedinte de sedinta, da citire amendamentului nr. 3:

3. Operatorul sa recupereze debitele.

Supune la vot:

**Pentru = 15**( *domnii consilieri Balau V., Axinte V., Dondas A., Haldan V., Apostol C., Danu I., Pintilie M., Putintelnicu M., Mihut B, Acsinte D., Irina I., Chiriac II E., Voinea S., Anton V., Toma C.)*

**Impotriva = -**

**Abtineri = -**

**Doamna Jitaru Irina,** secretarul municipiului Pascani, intreaba daca acest amendament este tot suplimentar.

**Domnul Pintilie Marius**, consilier local, da citire unui paragraf din metodologie: “b) datoriile (debite si penalitati) acumulate pe bransamentele de apa rece/calda si facturate in baza contractelor semnate cu Asociatia de Proprietari/titularul de bransament la data intrarii in vigoare a Conventiilor de Facturare Individuala sunt achitate integral;”

Solicita anularea acestui paragraf, sa intre in vigoare metodologia votata si operatorul sa mearga sa recupereze debitele. Punctele a) si b) din metodologie trebuie eliminate. Intreaba cum se face cand sunt foarte multe blocuri care au debite. Intreaba cine merge dupa debitele din urma.

Mentioneaza ca atunci cand se voteaza o astfel de metodologie de facturare individuala, conventia trebuie sa fie anexa la aceasta metodologie.

**Domnul Pantazi Dumitru,** primarul municipiului Pascani, precizeaza ca aceste debite trebuie asumate.

**Domnul Pintilie Marius**, consilier local, ca este de acord cu aceasta si trebuie transmise catre Apavital, care sa le recupereze. Indeamna la a gasi impreuna o solutie. Precizeaza ca sunt datorii la blocuri, pe asociatii sau reprezentant de scara. Ele trebuie sparte si asumate de fiecare consumator, iar operatorul va trebui sa le recupereze. Mentioneaza ca azi nu vrea ca pascanenii sa aiba grija recuperarii debitelor de la vecini, ci ca acele tabele cu datorii sa fie duse la Apavital, se vor face facturi individuale, iar operatorul sa mearga sa recupereze debitele.

**Doamna Jitaru Irina,** secretarul municipiului Pascani, solicita sa nu se mai vorbesca concomitent, pentru a se sti exact ce amendamente se formuleaza si ce voteaza domnii consilieri. Nu se pot aduce modificari proiectului de hotarare decat exact in baza amendamentelor formulate clar de catre consilieri si votate.

**Domnul Pintilie Marius**, consilier local, solicita stergerea sau modificarea punctului b).

**Doamna Jitaru Irina,** secretarul municipiului Pascani, intreaba in ce sens si cum sa sune.

**Domnul Axinte Vasile**, viceprimarul municipiului Pascani, propune ca lit. b) sa fie modificata in sensul eliminarii expresiei “ sunt achitate integral” si inlocuite cu “ sa fie recuperate de catre operator dupa depunere tabelelor cu debitele asumate de fiecare consumator.”

**Domnul Danu Ion**, consilier local, solicita sa se specifice acest lucru in conventie.

**Doamna Jitaru Irina,** secretarul municipiului Pascani, precizeaza ca acum nu e vorba despre conventie, ci se modifica metodologia.

*Domnii Chiriac II Eugen si Voinea Dragos ies din sala de sedinte.*

**Domnul Pintilie Marius**, consilier local, intreaba unde-i aparatul de specialitate, sa vina sa-I ajute la formulare.

*Domnul Chiriac II Eugen revine in sala de sedinte.*

**Domnul Irina Ioan**, presedinte de sedinta, da citire amendamentului: Operatorul se obliga sa recupereze debitele existente si viitoare din condominiu.

**Domnul Pintilie Marius**, consilier local, adauga – de la titularii de conventii.

**Domnul Irina Ioan**, presedinte de sedinta, da citire formei finale a amendamentului: Operatorul se obliga sa recupereze debitele existente si viitoare din condominiu de la titularii de conventii. Intreaba daca ramane asa.

**Domnul Pintilie Marius**, consilier local, afirma ca din punctul sau de vedere da.

*Consilierii vorbesc concomitent.*

**Domnul Haldan Vasile**, consilier local precizeaza ca intelege ca un furnizor actioneaza numai dupa cum vrea cumparatorul.

*Consilierii vorbesc concomitent.*

*Domnul Voinea Dragos revine in sala de sedinte.*

**Domnul Irina Ioan**, presedinte de sedinta, mai da citire din nou a formei finale a amendamentului: Operatorul se obliga sa recupereze debitele existente si viitoare din condominiu de la titularii de conventii. Intreaba daca se mai pune ceva sau se mai taie.

Supune la vot:

**Pentru = 15**( *domnii consilieri Balau V., Axinte V., Dondas A., Haldan V., Apostol C., Danu I., Pintilie M., Putintelnicu M., Mihut B, Acsinte D., Irina I., Chiriac II E., Voinea S., Anton V., Toma C.)*

**Impotriva = -**

**Abtineri = -**

**Domnul Irina Ioan**, presedinte de sedinta, da citire amendamentului urmator: Citirea si repartizarea consumului sa se faca de catre operator.

**Domnul Balau Vasile**, consilier local, adauga: impreuna cu reprezentantul consumatorului.

**Domnul Pintilie Marius**, consilier local, intreaba daca se va face ca punct suplimentar sau modifica ceva.

*Consilierii vorbesc concomitent*.

**Domnul Danu Ion**, consilier local, precizeaza ca e de acord ca reprezentantul sa faca citirea si sa o dea mai departe, dar sa i se acorde un stimulent fiindca face un serviciu operatorului. Precizeaza ca acest serviciu este prins in fundamentarea pretului la apa. Asa se procedeaza la Constanta.

*Consilierii vorbesc concomitent*.

**Domnul Pintilie Marius**, consilier local, precizeaza ca isi doreste ca reprezentantul Apavital impreuna cu cel al condominiului sa citesca apometru general si apoi apometrele din condominiu.

*Consilierii vorbesc concomitent*.

**Domnul Irina Ioan**, presedinte de sedinta, indeamna sa se gaseasca o forma finala a amendamentului. Da citire amendamentului: “Citirea si repartizarea consumului sa se faca de catre operator impreuna cu un reprezentant al consumatorului.”

*Consilierii vorbesc concomitent*.

**Domnul Pintilie Marius**, consilier local, precizeaza ca nu vrea sa-i dea treaba reprezentantului. Dupa ce se colecteaza indecsii, se transmit la Apavital, care face repartizarea consumului de apa si ulterior facturarea individuala. Vrea ca Apavital, in calitate de operator si furnizor de apa sa faca calcule. Nu vrea sa-i dea treaba reprezentantului.

**Domnul Irina Ioan**, presedinte de sedinta, indeamna sa se gaseasca o formulare. Repeta continutul amendamentului: “Citirea si repartizarea consumului sa se faca de catre operator impreuna cu un reprezentant al consumatorului.”

*In sala de sedinta se vorbeste concomitent.*

**Doamna Apostol Carmen**, consilier local, atrage atentia ca se fac niste formulari de nu se mai stie ce se voteaza.

**Domnul Irina Ioan**, presedinte de sedinta, insista pentru formularea finala a amendamentului: “Repartizarea consumului sa se faca de operator impreuna cu un reprezentant al consumatorului.”

**Domnul Pintilie Marius**, consilier local, precizeaza ca fara reprezentantul consumatorului. Repartizarea consumului se face de catre operator.

**Domnul Irina Ioan**, presedinte de sedinta, supune la vot amendamentul:

**Pentru = 14**( *domnii consilieri Balau V., Axinte V., Dondas A., Haldan V., Danu I., Pintilie M., Putintelnicu M., Mihut B, Acsinte D., Irina I., Chiriac II E., Voinea S., Anton V., Toma C.)*

**Impotriva = -**

**Abtineri = 1***( doamna consilier apostol C.)*

**Domnul Irina Ioan**, presedinte de sedinta, precizeaza ca amendamentul a fost adoptat.

**Domnul Pintilie Marius**, consilier local, precizeaza este proiectul sau de hotarare, dar l-a initiat domnul primar.

**Domnul Axinte Vasile**, viceprimarul municipiului Pascani, afirma ca a votat impotriva citirii si repartizarii consumului de catre operator.

*Consilerii vorbesc concomitent.*

**Doamna Apostol Carmen**, consilier local, atrage atentia ca formularile amendamentelor duc in haos.

**Domnul Irina Ioan**, presedinte de sedinta, da citire urmatorului amendament: “Titularul de contract sa nu aiba raspundere materiala.”

**Domnul Toma Codrin**, consilier local, precizeaza ca e vorba de titularul contractului de bransament.

**Domnul Irina Ioan**, presedinte de sedinta, reformuleaza amendamentul: “ Titularul contractului de bransament sa nu aiba raspundere materiala.”

Supune la vot acest amendament:

**Pentru = 15**( *domnii consilieri Balau V., Axinte V., Dondas A., Haldan V., Apostol C., Danu I., Pintilie M., Putintelnicu M., Mihut B, Acsinte D., Irina I., Chiriac II E., Voinea S., Anton V., Toma C.)*

**Impotriva = -**

**Abtineri = -**

**Domnul Irina Ioan**, presedinte de sedinta, precizeaza ca amendamentul a fost adoptat.

**Domnul Irina Ioan**, presedinte de sedinta, da citire urmatorului amendament: “ Sa nu fie costuri suplimentare inafara de strict pretul apei si al canalizarii.”

**Domnul Haldan Vasile**, consilier local, precizeaza ca nu fac ei fisa de cost a serviciului de apa.

**Domnul Axinte Vasile**, viceprimarul municipiului Pascani, precizeaza ca aceasta chestie poate fi interpretata dupa aceea.

**Domnul Danu Ion**, consilier local, precizeaza ca in fundamentare pretului la apa are citire, facturare si incasare. Au vrut sa mai ia bani suplimentari.

**Domnul Haldan Vasile**, consilier local, intreaba unde scrie ca se iau bani suplimentar.

**Domnul Chiriac II Eugen**, consilier local, intreaba daca cei de la ARSACIS si Apavital vor accepta aceasta hotarare.

**Domnul Pantazi Dumitru**, primarul municipiului Pascani, precizeaza ca el a initiat un proiect de hotarare acceptat de catre cei de la ARSACIS si Apavital.

**Domnul Irina Ioan**, presedinte de sedinta, supune la vot amendamentul:

**Pentru = 5**( *domnii consilieri Danu I., Pintilie M., Mihut B, Voinea S., Anton V.)*

**Impotriva = -**

**Abtineri = 10**( *domnii consilieri Balau V., Axinte V., Dondas A., Haldan V., Putintelnicu M., Irina I., Chiriac II E., Toma C., Acsinte D., Apostol C.)*

**Domnul Irina Ioan**, presedinte de sedinta, precizeaza ca amendamentul nu a fost adoptat.

**Domnul Irina Ioan**, presedinte de sedinta, da citire urmatorului amendament: “ Factura sa fie distribuita pe cheltuiala operatorului” .

**Domnul Pantazi Dumitru**, primarul municipiului Pascani, in calitate de initiator precizeaza ca a venit cu acest proiect de hotarare in care sunt clauze unanim acceptate de catre Apavital si ARSACIS. S-a insistat pentru a demara actiunea privind conventiile individuale cu apa. Daca nu se doreste acceptarea proiedctului initial si initiat, acceptat de Apavital si ARSACIS, hotarasc consilierii. Pentru modificarile aduse la proiectul de hotarare, nimeni nu garanteaza ca vor fi acceptate.

**Domnul Pintilie Marius**, consilier local, precizeaza ca in concluzie nu se poate schimba nimic daca nu vrea Apavital.

**Domnul Pantazi Dumitru**, primarul municipiului Pascani, precizeaza ca in concordanta cu legislatia s-a ajuns la acest model pentru conventie.

**Domnul Pintilie Marius**, consilier local, intreaba daca consilierii au vreun rost in aceasta situatie.

**Domnul Pantazi Dumitru**, primarul municipiului Pascani, precizeaza ca sunt niste amendamente de bun simt, cum este cel vizavi de termenul de incheiere a conventiilor, care au fost scapate.

**Domnul Pintilie Marius**, consilier local, precizeaza ca mai sunt doua amendamente si au incheiat.

**Domnul Pantazi Dumitru**, primarul municipiului Pascani, s-a adresat d-lui Pintilie spunandu-i ca a facut praf regulamentul ARSACIS pentru a-si face campanie electorala.

**Domnul Pintilie Marius**, consilier local, constata ca domnul primar si-a pierdut rabdarea.

**Domnul Irina Ioan**, presedinte de sedinta, supune la vot amendamentul:

**Pentru = 7**( *domnii consilieri Danu I., Pintilie M., Mihut B, Voinea S., Anton V., Chiriac II E., Acsinte D.)*

**Impotriva = -**

**Abtineri = 8**( *domnii consilieri Balau V., Axinte V., Dondas A., Haldan V., Putintelnicu M., Irina I., Apostol C, Toma C.)*

**Domnul Irina Ioan**, presedinte de sedinta, precizeaza ca amendamentul nu a fost adoptat. Da citire urmatorului amendament: “ Sa se renunte la obligativitatea afisarii tabelelor cu numarul de persoane de catre asociatia de proprietari.”

**Domnul Toma Codrin**, consilier local, precizeaza ca nu a inteles acest amendament.

**Domnul Pintilie Marius**, consilier local, precizeaza ca nu vrea sa-i dea treaba reprezentantului de scara. Numarul de persoane e trecut in conventie.

**Domnul Irina Ioan**, presedinte de sedinta, supune la vot acest amendament:

**Pentru = 7**( *domnii consilieri Danu I., Pintilie M., Mihut B, Voinea S., Anton V., Chiriac II E., Acsinte D.)*

**Impotriva = 1** *( domnul consilier Toma C.)*

**Abtineri = 7**( *domnii consilieri Balau V., Axinte V., Dondas A., Haldan V., Putintelnicu M., Irina I., Apostol C.)*

**Domnul Irina Ioan**, presedinte de sedinta, precizeaza ca amendamentul nu a fost adoptat.

*Consilierii vorbesc concomitent.*

**Domnul Irina Ioan**, presedinte de sedinta, solicita consilierului Pintilie Marius textul exact al urmatorului amendament, pentru a-l supune la vot.

**Domnul Pintilie Marius**, consilier local, formuleaza amendamentul: Termenul de apa pluviala pentru persoane fizice sa fie eliminat din intreaga metodologie.

**Doamna Apostol Carmen**, consilier local, intreaba daca asta-i un articol nou.

**Domnul Irina Ioan**, presedinte de sedinta, da citire amendamentului:” Eliminarea termenului de apa pluviala pentru persoanele fizice din metodologia propusa.” Se supune la vot amendamentul:

**Pentru = 5**( *domnii consilieri Danu I., Pintilie M., Mihut B, Voinea S., Anton V.)*

**Impotriva = -**

**Abtineri = 10**( *domnii consilieri Balau V., Axinte V., Dondas A., Haldan V., Putintelnicu M., Irina I., Chiriac II E., Toma C., Acsinte D., Apostol C.)*

**Domnul Irina Ioan**, presedinte de sedinta, precizeaza ca amendamentul nu a fost adoptat.

**Domnul Chiriac II Eugen,** consilier local, propune un amendament in sensul modificarii punctului I lit. a) – pag. 1: “exista acceptul in scris al tuturor locatarilor rezidenti din respectivul condominiu…” Precizeaza ca sunt proprietari plecati in strainatate si nu vin ani de zile.

*Consilierii vorbesc concomitent.*

**Domnul Irina Ioan**, presedinte de sedinta, supune la vot amendamentul propus de dl. Chiriac:

**Pentru = 15**( *domnii consilieri Balau V., Axinte V., Dondas A., Haldan V., Apostol C., Danu I., Pintilie M., Putintelnicu M., Mihut B, Acsinte D., Irina I., Chiriac II E., Voinea S., Anton V., Toma C.)*

**Impotriva = -**

**Domnul Irina Ioan**, presedinte de sedinta da citire amendamentelor adoptate:

1. Conventiile individuale se incheie pe perioada nedeterminata.

2. Nu se fac debransari colective in condominiu.

3. Operatorul sa recupereze debitele asumate de consumator.

4. Repartizarea consumului sa se faca de catre operator.

**Domnul Pantazi Dumitru**, primarul municipiului Pascani, afirma ca amendamentul cu repartizarea consumului de catre operator nu a trecut.

**Domnul Irina Ioan**, presedinte de sedinta, continua citirea amendamentelor adoptate:

5. Titularul contractului de bransament sa nu aiba raspundere materiala.

6. “exista acceptul in scris al tuturor locatarilor rezidenti din respectivul condominiu…”

**Domnul Irina Ioan**, presedinte de sedinta, supune la vot proiectul de hotarare cu amendamentele adoptate:

**Pentru = 15**( *domnii consilieri Balau V., Axinte V., Dondas A., Haldan V., Apostol C., Danu I., Pintilie M., Putintelnicu M., Mihut B, Acsinte D., Irina I., Chiriac II E., Voinea S., Anton V., Toma C.)*

**Impotriva = -**

**Domnul Pantazi Dumitru,** primarul municipiului Pascani, precizeaza ca e ultima sedinta din acest mandat, peste cateva zile se apropie sfarsitul mandatului. Multumeste consilierilor locali pentru tot ceea ce s-a facut bun in acest mandat, pentru contributia la votarea bugetului, pentru ca au acceptat si au fost de acord cu propunerile lor vizavi de taxele si impozitele locale. Mentioneaza ca nu s-au marit decat acele taxe pentru care legiuitorul a intervenit. Mentioneaza ca a reusit sa se echilibreze bugetul local, s-a luat act de acest lucru, s-a venit din partea consilierilor cu propuneri de cheltuire a banilor, a asigurat functionarea tuturor institutiilor publice din subordinea Consiliului Local, a reusit pe perioada celor 4 ani, in special in ultimii 2 ani sa realizeze o serie de investitii absolut necesare municipiului Pascani. Precizeaza ca a fost aceasta problema cu apa, dar s-a incercat sa se gaseasca solutii, sa se rezolve problema, spera ca votarea proiectului de hotarare de astazi sa fie un inceput bun, sa se raspunda cerintelor cetatenilor ca acest serviciu sa fie platit in limita consumului de la nivelul apartamentului. Ureaza sanatate, tot ce doresc sa se indeplineasca, succes celor care s-au angajat in cursa electorala si care o parte vor fi votati de cetateni, sa se intalneasca sanatosi multi ani inainte.

**Domnul Irina Ioan**, presedinte de sedinta, declara inchise lucrarile sedintei de indata convocata in data de 30 mai 2016, ora 11,15.

**PRESEDINTE DE SEDINTA Contrasemneaza**

**Consilier, IRINA IOAN SECRETARUL MUNICIPIULUI,**

**Cons. Jr. JITARU IRINA**